Piranti alus sumber tinarbuka

Piranti alus sumber tinarbuka yaiku piranti alus komputer sing dirilis miturut lisensi kang menehi hak cipta marang naraguna kanggo migunani, nyinaoni, ngowahi, uga ngandumi piranti alus kasebut kalebu kodhe sumberé marang sapa waé kanthi ancas apa waé.   Piranti alus iki bisa dirembaka kanthi cara geguyub, lan minangka tuladha apik geguyub tinarbuka (open collaboration). Ateges sapa waé naraguna wasis bisa urun parembakan kanthi cara daring, sing nyebabaké gunggunging naraurun (contributor) ora ana winatesé. Amarga bisa mriksa kodhe sumberé langsung, agawé kapracayan umum marang piranti iki akeh. 

Pangrembakaning piranti alus sumber tinarbuka bisa marakaké werna-werna anggepan ora namung saka siji parusahan. Pangira-ngira ing 2024 nuduhaké nilai piranti alus sumber tinarbuka kanggo parusahan yaiku $ 8.8 triliun, amarga parusahan kudu ngetokaké wragat 3.5 kaping akeh saka jumlah saiki sing tanpa migunani piranti alus sumber tinarbuka. 

Kodhe sumber tinarbuka bisa digunakaké kanggo pasinaon lan ngidini naraguna pungkasan (end user) wasis ngowahi miturut kabutuhané dewé-dewé padha karo user scripts lan style sheets sing ngidini piguna mligi ing sasana web (website). Banjur owahan iki bisa dibabar minangka fork kanggo naraguna liya sing kapengin, lan diprayoga luwih becik manéh minangka pull request.

 Rujukan 

Kategori:Lisènsi piranti alus